cyanic-selkie/wikianc huggingface dataset:
Германска национална библиотека
Германска национална библиотека (Deutsche Nationalbibliothek или скратено DNB) — главна архивска библиотека и национална библиотека на Германија. Нејзина задача е да ги собира, архивира, документира и библиографски забележува сите германски публикации и публикации издадени на германски јазик од 1913, странски публикации за Германија, преводи на германски дела и дела на германски емигранти издадени во странство помеѓу 1933 и 1945 и да овозможи да станат достапни на јавноста. Германската национална библиотека одржува соработки со надворешни субјекти на национално и меѓународно ниво. На пример, таа е водечки партнер во развивање и одржување на библиографски правила и стандарди во Германија и игра значајна улога во развојот на меѓународните библиографски стандарди. Соработката со издавачите е регулирана со закон од 1935 за Германската библиотека Лајпциг и од 1969 за Германската библиотека Франкфурт.
Должностите се поделени помеѓу објектите во Лајпциг и Франкфурт на Мајна и секој објект ја насочува својата работа во одредени области. Третиот објект, Германскиот музички архив Берлин (Deutsches Musikarchiv Berlin; основан 1970), се занимава со сите музички архивирање (како печатени, така и снимени материјали).
1203 Нана
1203 Нана привремена ознака 1931 TA — е темен и занесен астероид од надворешнста на Главниот астероиден појас, со пречник од 35 km. Откриен е од страна на астрономот Макс Волф во Хајделбершката опсерваторија на 5 октомври 1931 година.
Јаглеродниот астероид од типот C во орбита одколу Сонцето на растојание од 2,2–3,6 ае со орбита од 4 година и 11 месеци (1.792 денови). Орбитата има занесеност од 0,25 и наклон од 6 степени во однос на рамнината на еклиптиката.Вртежниот период е околу 18 h и албедо во распон од 0,03–0,06, според истражувањата од ИРАС, Акари и ВИСЕ/НЕОВИСЕ.
Астероидот е именуван по Ана Риси, модел на неколку слики на германскиот класичен сликар Анселм Фојербах.
Кариски јазик
Кариски јазик — мртов анадолски јазик кој се зборувал во југозападните делови на древна Анадолија. Јазикот е дел од подгрупата на лувиски јазици. Карискиот се зборувал во регионот наречен Карија, регион кој се наоѓал помеѓу регионите Ликија и Лидија.
До доцниот 20 век овој јазик бил целосна мистерија за научната јавност, иако голем број од буквите на кариското писмо потсетувале на старогрчкото. Со користење на старогрчки фонетски вредности за буквите истражувачите во XIX и XX век  не можеле да направат успешен обид и ко класифицирале јазикот како „неиндоевропски“. Напредок во истражувањето на карискиот се забележал со отфрлање на фонетската вредност на старогрчкиот јазик.
Историја
Карискиот бил сроден со ликискиот и милискиот и сите овие биле сродни со лувискиот. Сепак, помеѓу јазичарите постои дебата за тоа дали овие јазици се сродни поради директна врска со заеднички предок или поради непосредната географска близина.
Ахејските Грци започнале да се доселуваат, првично во мал број, од Древна Грција на бреговите на Анадолија во Доцното бронзено доба. Тие кога пристигнале на егејските брегови на Анадолија забележале дека областа била населена од население кое не зборувало старогрчки и дека општо гледано биле во политички односи со Хетската Империја. По падот на таа империја, територијата била мета на забрзано доселување на Стари Грци од Стара Грција, особено Јонци и Доријци. Тие ги зацврстиле првите грчки доселенички населби, но и ги возобновиле распаднатите анадолски градови. Така, регионите почнале да ги викаат според нивните татковини: Јонија и Дорида.
Писателите кои се родиле во новите старогрчки градови во Анадолија забележале во своите записи дека луѓето кои ги затекнале во регионот кога се доселиле се нарекувале Каријци и зборувале на „варварски“ јазик. Сепак не се забележало зошто Древните Грци го сметале јазикот за „варварски“. Кариските топоними кои биле запишани не се со старогрчко потекло. Значењата на имињата не им биле познати на Старите Грци, а и денес се мистерија.
Теориите за карискиот јазик тврдат дека јазикот не се проширил надвор од териториите на Карија, јазикот не е сроден со етрурскиот, не се пишувал со некој од древните егејски писма и не бил егејски јазик. Записи на кариски се пронаоѓале низ целата Древна Грција но тоа било како резултат на тоа што Каријците биле склони кон патување и патувале кон Грција заедно со Јонците.
Со тек на време сè повеќе и повеќе Грци доаѓале во Анадолија и така се формирала Јонската лига. Со тоа, Карија станала сосема хеленизирана и јазикот сосема изумре во 1 век п.н.е.
Извори
Карискиот е познат на светската научна јавност по следниве извори:
Роза Фитингхоф
Роза Фитингхоф ( – ) — шведска писателка на романи. Била позната по нејзиниот интерес за кучиња. Нејзината мајка и нејзината тетка, Малвина Бракенхиелм била исто така романописци.
Животопис
Фитинхоф е родена во парохијата Торсакер од снисходлив татко, Конрад Фитингхоф и Лаура Фитинхоф, која била писателка. Живеела во голема куќа во Екенхолм каде татко ѝ и подарил стадо ирваси и парoброд како подарок за крштевката. Меѓутоа, кога таа имала осум години, семејното богатство исчезнало и тие се преселиле во помала куќа во Блекинге. Таа била посветена на нејзината мајка и се школувала во Стокхолм. Нејзината мајка и татко биле отуѓени, а мајка ѝ прифатила станари и почнала да пишува. По училиште станала асистент на нејзината мајка. Нејзината мајка се приклучила на писателската асоцијација и станала дел од културната група на главниот град.
Нејзината мајка починала во 1908 година и дури во 1911 година таа објавила сопствено дело. Романите продолжиле, но бил забележан недостатокот на сложеност во нејзините ликови. Била многу поуспешна кога пишувала за кучиња и тоа била нејзината страст. Таа чувала голем број пудлици и пишувала приказни за кучиња. Се зборувало дека таа подобро ги разбира кучињата отколку луѓето, иако било забележано и нејзиното знаење за жителите на Лапонија. Таа поминала неколку празници во Лапонија и го искористила ова искуство во нејзиното пишување на Непознати сили во 1937 година. Следната година таа платила посмртните останки на нејзиниот татко да бидат отстранети за да и се придружи на мајка ѝ во црквата Солефтеа.
Фитингхоф ја напишала својата последна книга „Коњаницата на сеќавањата“ во 1948 година, која била биографска. Таа починала во парохијата Дендерид следната година.
Земјоделство во Турција
Земјоделството во Турција — гранка на турската економија. Земјоделството обезбедува приход од 62,7 милијарди долари и вработување на 6,1 милиони луѓе (2011). Земјоделството се врши главно во јужните региони на Турција - Анталија, Мерсин, Мугла, Газиантеп.
Во приморските области на Турција, населението се занимава со риболов. Пчеларството е широко распространето во окрузите Измир, Бурса и Кајсери. Пред Првата светска војна, Турција била главниот добавувач на свила на светскиот пазар.
Земјоделските производи се испраќаат во европски земји, во Русија, во Украина, во Ирак, во арапските земји. Во 2015 година, откако турските сили го собориле рускиот воен авион, Руската Федерација вовела забрана за увоз на турски земјоделски производи, вклучувајќи: модар патлиџан, калинки, портокали, мандарини, трупови и остатоци од домашни кокошки и мисирки, карфиол, брокула, краставици, грозје, јаболка, круши, кајсии, праски итн. .
Релјеф и климатски услови
Во Турција преовладуваат планинските, тенки и слабо плодни почви, па така почвите главно се користат како пасишта. На крајбрежните рамнини, во речните долини, се јавуваат плодна почва.
Орден за заслужност на Нов Зеланд
Орденот на заслужноста на Нов Зеланд е одлкикување на витешки ред воспоставен на 30 мај 1996 од кралицата на Нов Зеланд, Елизабета II. Орденот има 5 класи за цивилни и воени заслуги по ред на старешинство:
Земјоделство во Турција
Растително производство
Околу 90% од пченицата во земјата се конзумира во вид на леб, 1% - за пченицата и 2% - за тестенини.
Добиток
Според податоците за 1994 година, во Турција имало 36 милиони овци, околу 12 милиони глави добиток и 10 милиони глави кози. Говеда биле чувани заради млеко, месо и кожи, овци - за производство на волна за ткаење на тепих и месо, кози - за производство на волна и млеко.
Орден за заслужност на Нов Зеланд
Редот бил основан „за сите лица кои на било кое поле на настојување, имаат извршено заслужни дела за Круната и нацијата или се имаат истакнато со својата позиција, таленти, придонеси или други заслуги.“
Орденот го заменува Орденот на Бањата, Орденот на Св. Михаил и Св. Ѓорѓи, Орденот на Британската Империја, Орденот на Почесните Кавалери како и звањето Млад Витез како резултат на реорганизацијата на новозеландскиот систем на одликување во 1996.
Наградата Главен кавалер (или Витез-Велик Кавалер) ја заменува Витез-Велик Крст од Редот на Св. Михаил и Св. Ѓорѓи кои традиционално се доделува на новозеландските Генерални гувернери, почнувајќи со моменталниот Генерален гувернер (од 2001).
Мотото на Редот е For Merit/Tohu Hiranga (За Заслуга/Тоху Хиранга).
Квота на членови
Обичните назначувања се предмет на квота. Секоја година, може да се назначат највеќе 15 Истакнати Кавалери, 40 Кавалери, 80 Офицери и 140 Членови. Почесни и Додатни членства се доделуваат вон тие ограничувања. Обичното членоство е отворено за граѓани на Комонвелтот. На странците им се доделуваат почесни членства; ако странецот подоцна стане граѓанин на Комонвелтот, тогаш тој одново се класификува како Додатен член.
Може да има само до 30 обични Главни Кавалери во било кое време.
Првенство и привилегии
Член 50 од статутот на Редот ги објаснува хералдските привилегии на членовите на Редот.
На Главните Кавалери (и на Витезите и Дамите-Велики Кавалери) им е доделено правото на хералдски поддржувачи, привилегија која речиси ја нема меѓу приватни лица. Тие, и Истакнатите Кавалери (обични Витези и Дами) исто така го имаат правото да ја ставаат круната на Редот (зелен, златно порабен круг со мотото на Редот) околу штитот на нивните грбови. Канцеларот има право на застапништво на околувратникот на Order на Редот околу неговиот/нејзиниот штит, покрај поддржувачите.
Никола Попов
Никола Попов ( — ) — македонски револуционер, член на ВМОРО.
Во летото 1922 година, по наредба на Тодор Александров, бил обесен Никола Попов, бидејќи како санданист, одбил да влезе во Автономистичката ВМРО, предводена од Тодор Александров, а и агитирал и кај останатите луѓе да не му даваат поддршка.
Месје 103
Месје 103 (NGC 581) — расеано ѕвездено јато во соѕвездието Касиопеја, заведено во Новиот општ каталог на длабоконебесни тела. Телото било предмет и на други истражувања, па освен како NGC 581 се споменува и како Messier 103, M 103, OCL 326.
Откривање
Телото е откриено во април 1781 година од страна на Пјер Мешен, со помош на рефрактор, чијашто леќа имала пречник од 3 см.
Податоци од набљудување
Според морфолошката класификација на галаксиите, Месје 103 е од видот III2p. Видливиот сјај со голо око изнесува 7,4 m. Месје 103 има само една позната привидна димензија, која изнесува 6'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 33 м 23 с, а неговата деклинација, односно висината на лакот на тој агол, + 60° 39' 30".
Други поделби
Проучување на Месје 103 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 37; додека во Каталогот на основни ѕвезди (GSC) е групиран под бројот 4031. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 945.
Монте Стела (Милано)
Монте Стела („Ѕвездена планина“), исто така неформално наречена „Мала планина на Сан Сиро“, е вештачки рид и градски парк во Милано, Италија. Паркот, основан во 1950-тите години, има вкупна површина од 370.000 м². Ридот е создаден со помош на остатоци од зградите кои биле бомбардирани за време на Втората светска војна, како и од последните остатоци од шпанските ѕидини на градот, урнати во средината на 20 век.
Паркот се наоѓа во областа QT8. Ова бил експериментален округ кој бил целосно дизајниран по светската војна. Самиот рид е дизајниран од архитектот Пјеро Ботони, кој го предводел тимот на архитекти кои придонеле за проектот QT8. Ботони го посветил ридот на својата сопруга Стела.
Ридот е висок 45 м; според првичниот дизајн, требало да биде двојно повисок, но подоцна бил редизајниран за да се избегне оштетување на зградите во блиската улица Виа Исернија како последица на страничниот притисок. Дури и со само 25 метри височина, ридот овозможува панорамски поглед на градот и внатрешноста, а во ведар ден, Алпите и Апенините можат да се разликуваат по врвовите.
Значајна област на паркот се нарекува „Градина на праведните“, која е споменик на истакнатите противници на геноцидот и злосторствата против човештвото; секое дрво во градината е посветено на една таква личност. Значајни луѓе на кои им е посветено дрво во „Градина на праведните“ се: Моше Бејски, Андреј Сахаров, Светлана Броз и Пјетро Кучиукијан.
Образование за одржлив развој
Образованието за одржлив развој (ООР) била програма на ООН која се дефинира како образование што поттикнува промени во знаењето, вештините, вредностите и ставовите за да се овозможи поодржливо и поправедно општество за сите. ООР има за цел да ги зајакне и опреми сегашните и идните генерации да ги исполнат нивните потреби користејќи избалансиран и интегриран пристап кон економските, социјалните и еколошките димензии на одржливиот развој. ООР е термин што најмногу се користи на меѓународно ниво и од ООН. Агендата 21 бил првиот меѓународен документ што го идентификувал образованието како основна алатка за постигнување одржлив развој и ги потенцирал областите на дејствување за образованието.
ООР е компонента на мерење во Цел 12 на одржливиот развој (ЦОР) за „одговорна потрошувачка и производство“. ЦОР 12 има 11 задачи, а задачата 12.8 е „До 2030 година, да се осигура дека луѓето насекаде ќе имаат соодветни информации и свесност за одржлив развој и начин на живот во хармонија со природата“.
Концепт и потекло
Една дефиниција за ООР е „интердисциплинарна методологија на учење која ги опфаќа интегрираните социјални, економски и еколошки аспекти на формалната и неформалната наставна програма“. Брундландската комисијата го дефинира одржливиот развој како исполнување на потребите на сегашната генерација, без да се става во ризик капацитетот на генерациите што доаѓаат да ги задоволат сопствените барања. Оваа агенција порано била Светската комисија за животна средина и развој создадена во 1983 година. Идејата за одржлив развој потекнува од Конференцијата на ООН за човечкото опкружување во Стокхолм (Шведска 1972 година). Оттогаш, имало уште две глобални активности. Тие биле Светската комисија за животна средина и развој на ООН од 1987 година (Извештај за нашата заедничка иднина) и Конференцијата на ООН за животната средина и развој од 1992 година (Самитот во Рио).
За УНЕСКО, образованието за одржлив развој вклучува:
"...интегрирање на клучните прашања за одржлив развој во наставата и учењето. Ова може да вклучува и, на пример, упатства за климатските промени, намалување на ризикот од катастрофа, биоразновидност и намалување на сиромаштијата и одржлива потрошувачка. Исто така, се потребни учествувачки методи на предавање и учење кои ги мотивираат и ги поттикнуваат учениците да го променат своето однесување и да преземат активности за одржлив развој. Како резултат на тоа, ООР промовира критичко размислување, замислување за идни сценарија и донесување одлуки на колаборативен начин."
Цели на одржлив развој
Целите за одржлив развој се 17 цели кои се воспоставени од ООН во 2015 година. Цел 4 за одржлив развој се фокусира на образованието, а задачата 4.7 е да се осигура дека на луѓето им се дадени знаења и вештини за промовирање на одржлив развој. Цел 12 за оддржлив развој се концентрира на одговорна потрошувачка и производство, а задачата 12,8 треба да осигура дека секој има информации и „свесност за одржлив развој и начин на живот во хармонија со природата“. Задачата 12. Б според Цел 12 за ОР, исто така, има за цел да ги измери влијанијата на одржливиот развој за одржлив туризам за да создаде работни места и да ја промовира локалната култура и производи.
Асура
Асура (турски: hasır) или рогозина е простирка која се прави со шиење и плетење од листови или осушени барски билки рогоз (шевар). Мајсторот кој се занимавал со производството на простирки (асура) се викал асурџија. Овие простирки се цврсти, трајни и отпорни на вода. Асурите и денес се користат како украсни простирки, завеси за тераси или како простирки за плажа.
Обликот на асура е карактеристичен за рачно правење на подметувач од дрво и конец. Со тоа, тоа личи на макис, подметнувач кој се прави со шиење и плетење на листови или стебла на бамбус. Принципот на производот е ист, а материјалот е сличен.
Сметачки посредувано општење
Сметачки посредувано општење — определен како и секоја општење размена која се појавува при употреба на два или повеќе мрежно поврзани компјутери.[1] Иако поимот традиционално упатува на оние општења кои се појавуваат како сметачки посредувани формати (како на пример инстант пораки, е-пошта, соби за дискусија), исто така упатува и на други форми на текстуално засновани интеракции како што се текстуалните пораки.[2] Истражувањата за сметачки посредуваното општење најчесто се посветуваат на општествените последици добиени од различните сметачки поддржани комуникациски технологии. Многу од неодамнешните изучувања ги вклучуваат семрежно заснованите општествени мрежи поддржани од друштвена програмска опрема.
Опсег
Научниците од различни области го изучуваат феноменот кој може да биде опишан под општиот поим за сметачки посредувано општење. На пример, многу од нив користат социопсихолошки пристап до сметачки посредуваното општење преку испитувања како човечките суштества ги користат „компјутерите“(или дигиталните медиуми)за да управуваат со меѓучовечките интеракции, да ги обликуваат впечатоците, и да ги обликуваат и поддржуваат врските.[3][4] И покрај тоа што современото истражување се движи кон гледиштето дека сметачки посредуваното општење треба да се проучува како општење вметнато во секојдневниот живот, овие изучувања често се фокусираат на разликите помеѓу online и offline интеракциите[5]. Друг огранок од истражувањата околу сметачки посредуваното општење ја разгледува употребата на паралингвистички особини како што се емоции, прагматички правила како што е последователното зборување[6], секвенциски анализи и организација на разговорот[7][8], и разновидните социолекти, стилови, регистри или збир на терминолошки особини на оваа средина (види Leet- алтернативна азбука на англиски јазик користена воглавно на семрежјето). Во овој контекст изучувањето на јазикот обично се темели на текстуалните форми на сметачки посредуваното општење и понекогаш се разгледува како „сметачки посредувана дискурзивна анализа“.[9] Начинот на кој луѓето комуницираат во професионалната, социјалната, и образовната средина широко варира во зависност не само од околината туку и од начинот на општење во кој самото тоа општење се појавува (во овој случај тоа е општење преку сметачи или други информатички и технологии). Изучувањето на општењето преку стекнување на соработка со заеднички работни производи се нарекува сметачки поддржана соработка и вклучува само некои од интересите на сметачки посредуваното општење. Популарните облици на сметачки посредуваното општење ги вклучуваат е-пошта, видео, аудио или текстуалниот разговор (текстуалните конференции ги вклучуваат инстант пораките), bulletin boards - компјутерско системска програмска опрема која им допушта на корисниците да се поврзат и логираат во системот користејќи терминал (влезно излезните уреди тастатура и монитор образуваат терминал) програма, list-servs - мала програма која автоматски праќа пораки до многукратните e-mail адреси на e-mail листата и MMOs - масивна online игра. Овие форми се менуваат многу брзо со развитокот на новите технологии. Доста популарни станаа и weblogs, како и размената на RSS (навистина едноставна синдакција), кои им овозможија подобро на корисниците секој од нив да „стане сопствен издавач“.
Гледишта
Општењето што појавува во сметачки посредуван облик има дејство врз многу различни интеракциски погледи. Некои од нив, кои заслужиле посебно внимание во образовната литература вклучуваат впечатливо развивање, измама, групна движечка сила, слободно и посебно развивање. Сметачки посредуваното општење се разгледува и споредува со други комуникациски медиуми преку одреден број на погледи кои се смета дека се универзални за сите облици на општење, вклучувајќи ги (но не и ограничувајќи ги) синхронизацијата, трајноста, и анонимноста. Спојувањето на овие погледи со различните облици на општење задолжително варира. На пример, инстант пораките се внатрешно синхронизирани, но не се трајни, што значи дека една порака го губи целото значење ако се затвори дијалог кутијата, освен ако нема логирачка постава или мануална можност самиот разговор да се копира и да се зачува. Од друга страна пак е-пораките се бавни во синхронизацијата додека се очекува одговорот, но имаат висока трајност откако испратената и примената порака е зачувана. Сметачки посредуваното општење има одлики што го одделуваат од другите видови на комуникациски медиуми, а тука влегуваат краткотрајноста, нејзината мултимодална природа и нејзиниот релативен недостаток на управувачки закони на однесување[10]. Сметачки посредуваното општење ја има способноста да ги совлада физичките и социјалните ограничувања на другите облици на општење и поради тоа дозволува интеракции помеѓу луѓето кои физички не го делат истиот простор. Анонимноста, а донекаде и приватноста и безбедноста повеќе зависат од текстот и поединечната програма којашто се користи или пак од мрежното место кое што се посетува. И покрај тоа, повеќето истражувања на ова поле ја потврдуваат важноста за согледување на физичките и социјалните преплетувања на овие фактори и покрај техничките „ограничувања“.
Видови
Сметачки посредуваното општење може да се подели на синхронизирани и несинхронизирани облици. Во синхронизираното општење сите учесници се на линија во исто време, додека несинхронизираното општење се случува во безвременско ограничување.
Изучување на јазик
Сметачки посредуваното општење се дискутира во изучувањето на јазикот, бидејќи им дава можности на изучувачите на јазикот да го вежбаат својот јазик[11]. На пример,Warschauer[12] спроведе неколку истражувачки студии врз користењето на е-пораките односно создаде дискусионен совет составен од различни јазични средини. Warschauer[13] потврди дека информатичката и комуникациската технологија „ја спои историската поделеност помеѓу говорот ... и пишувањето“. На тој начин се зголеми грижата околу истражувањето за читањето и пишувањето на L2 (учењето на генерациите што следуваат) точно навреме за порастот на семрежјето.
Set Fire to the Rain
„Set Fire to the Rain“ е песна од англиската соул пејачка текстописец Адел од нејзиниот втор студиски албум 21. Била издадена кон средината на февруарикако втор сингл во Холандија каде се искачила на првото место. Песната ќе биде издадена и како трет сингл ширум Европа како трет сингл од албумот. Во Германија, „Set Fire to the Rain“ се искачила на второто место по шест недели поминати на други места на табелата што ја направило највисоко искачената песна која не е издадена како сингл уште откако песната „Push Forward“ од Лена Мајер Ландрут која се искачила на 20 место 15 март, 2011.
Алушта (општина)
Општина Алушта (украински: Алуштинська міська рада, руски: Алуштинский горсовет, кримскотатарски: Aluşta şeer şurası), официјално „територија управувана од градскиот совет Алушта“, позната и како Голема Алушта — еден од 25-те региони на Автономната Република Крим, територија признаена од мнозинството земји како дел од Украина, но анексирана од Русија како Република Крим. Население: 52.318 (Попис од 2014 година).
Тоа е туристички регион, сместен на јужниот брег на Крим - една од најпознатите рекреативни територии на поранешниот Советски Сојуз.
Историја
Во 1964 година, регионот Алушта бил укинат и територијално проширен како Градскиот совет на Алушта во рамките на Украинска ССР, а Алушта, соодветно, станал главен град. Во 1991 година станал дел од Автономна Република Крим во составот на Украина.
Од 2014 година, Општина Алушта била вклучена во составот на Русија, како дел од нејзината анексија на Крим.
На 17 јули 2020 година, парламентот на Украина, кој не го признава припојувањето на Крим кон Руската Федерација, усвоил резолуција за нова мрежа на области во земјата, која треба да ги обедини териториите на поранешните градски општини Алушта и Јалта во новоформираната област Јалта, но оваа одлука не стапува на сила во рамките на украинското законодавство сè додека не се врати Крим во општа надлежност на Украина.
Население
Според Пописот на население во Украина во 2001 година, општината имала 52.215 луѓе. Етничкиот состав на населението било како што следува :
1253
1253 (Римски бројки) — година според општоприфатениот календар. Тоа била 1253 година од новата ера, 253. од вториот милениум, 53. од XIII век и четвртта од 1250-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6761 и 6762 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6003 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5013 и 5014 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2006.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1253 година се протега во 3889 и 3890, додека според второто гледиште, годината трае во текот на 3949 и 3950 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1796. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 650 и 651 исламска година.
Аквафобија
Аквафобија ― неразумен страв од вода.
Аквафобијата се смета за специфична фобија од видот на природна средина во Дијагностичкиот и статистички прирачник за ментални нарушувања. Специфична фобија е интензивен страв од нешто што претставува мала или никаква вистинска опасност.
Етимологија
Правилниот грчки збор за „страв од вода“ е „хидрофобија“, од ὕδωρ (худор), „вода“ и φόβος (фобос), „страв“. Сепак, овој збор долго време се користи за да се однесува конкретно на симптом на подоцнежна фаза на беснило, кое кај луѓето се манифестира како тешкотии при голтање, страв кога се ставаат со течности за пиење и неможност да се задоволи жедта. Стравот или одбивноста кон водата воопшто се нарекува аквафобија.
Преваленца
Студија на епидемиолошки податоци од 22 земји со низок, понизок среден, горно среден и висок приход открила дека „стравот од мирна вода или временските настани“ има преваленца од 2,3%, преку сите земји; во Соединетите Држави преваленцата била 4,3%. Во една статија за анксиозни нарушувања, Линдал и Стефансон предложуваат дека аквафобијата може да влијае на дури 1,8% од општото исландско население, или речиси еден од педесет луѓе. Во Соединетите Држави, 46% од возрасните жители на оваа држава се плашат од длабоки води во базените и 64% од длабоки отворени води.
Манифестација за аквафобија
Специфичните фобии се вид на анксиозно нарушување во кое лицето може да се чувствува крајно вознемирено или да има напад на паника кога е изложен на предмет од страв. Специфичните фобии се чести ментални нарушувања.
Во случајот на 37-годишен професор по медиуми, тој истакна дека неговиот страв првично се претставувал како „тешка болка, придружена со стегање на челото“ и чувство на гушење, дискретни панични напади и намалување на внесот на течности.
Знаци и симптоми
Физичките одговори вклучуваат гадење, вртоглавица, вкочанетост, отежнато дишење, зголемено срцебиење, потење и треперење.
Покрај горенаведените знаци и симптоми, некои општи знаци и симптоми што може да се појават како реакција на одредена фобија може да вклучуваат:
Третман и студии на случаеви
Неколку опции за третман се:
Балистрофобија
Балистрофобија (ballistrophobia) е патолошки страв од проектили од сите видови (куршуми, гранати и сл.). Лицето не може да се ослободи од неоснованиот страв дека оддеднаш изненадно однекаде ќе долета некој проектил.
Когнитивна дисонанца
Когнитивна дисонанца (спознателна неслога) — судир во свеста, конфликт на две или повеќе нескладни верувања, идеи, убедувања или ставови, и создава непријатно чувство кај поединецот. Појавата на когнитивна дисонанца е последица на некое дејствување кое е во спротивност со личните верувања, идеали и вредности; Исто така се јавува и при соочување со нови информации што се во спротивност со верувањата, идеалите и вредностите.
Морски епископ
Морски епископ или епископ-риба е вид на морско чудовиште кое првпат се појавило во 16 век.
Сидетски јазик
За сидетскиот јазик се знае од ископаните парички кои датираат од 5 до 3 век п.н.е. и ископани во Сиде, денешна Турција. Покрај монетите, постојат и неколку зачувани натписи, поточно две двојазични натписи на старогрчки и сидетски кои датираат од 3 и 2 век п.н.е. Старогрчкиот историчар Аријан во неговата книга Анабасис на Александар од 2 век споменува постоење на интересен староседелски јазик во градот Сите на Памфилискиот брег на Анадолија.
Се верува дека сидетскиот јазик бил сроден со лидискиот, карискиот и ликискиот јазик. Сидетскиот се пишувал со сидетско писмо, азбука од анадолската група. Писмото имало 25 букви, од кои само неколку се јасно воочливи дека потекнуваат од старогрчкото. Сепак, писмото не е дешифрирано.
Натписи и монети
За првпат монети од Сиде биле откриени во 19 век, кои биле испишани на писмо кое тогаш не било познато. Во 1914 година, бил откриел олтар во Сиде со старогрчки натпис, покрај тој на сидетски. Сепак, повторно сидетскиот текст не бил познат. Со откривањето на двојазичниот натпис во 1949 година на старогрчки и сидетски, Хелмут Теодор Босерт можел да открие 14 букви од сидетското писмо. Во 1964 голем камен блок бил откриен во близината на источната порта на Сиде, каде имало испишано два долги текста на сидетски. Текстовите вклучувале позајмени зборови од страогрчкиот (istratag од στρατηγός, 'командир' и  anathema- from ἀνάθημα, 'заветен дар'). Во 1972, бил пронајден текст надвор од Сиде, за првпат надвор од овој град, во соседниот Лирба. Моментално се познати единаесет сидетски монети со натписи.
Цитирања
Додатно на натписите и монетите, два сидетски збора се познати со анализа на старогрчките текстови: ζειγάρη за еребица камењарка, спомнат од древниот лексикографер Хесихие од Александрија, и λαέρκινον за валеријана, цитирано од Гален. Дополнително на тоа, се верува дека некои неразбирливи карактери во третата книга на Хипократ Епидемија биле првично цитирани од лекарот Мнемон од Сиде, кои можеби биле на сидетско писмо.
Особености
Натписите кои се пронајдени даваат докази деке веќе јазикот бил под силно старогрчко влијание во моментот кога се правеле. Како и ликискиот и карискиот, така и овој јазик е дел од групата на лувиски јазици, но сепак само неколку зборови имаат лувиски корени, како на пример  malwadas 'заветен дар' (лувиски  malwa-) и  maśara 'за боговите' (лувиски masan(i)-, 'бог', 'божество').
Во сидетскиот не се бележел номинативот во еднина, додека пак генитивот завршувал на -(a)s а дативот на -o во единина и -a во множина. Со сигурност сè уште не се установиле сидетски глаголи.
Антон Попиванов
Антон Попиванов ( —  ) — македонски револуционер.
Летото во 1922 година по наредба на Тодор Александров, бил обесен Антон Попиванов, бидејќи го искажал своето мислење дека Тодор Александров и Александар Протогеров се псевдоавтономисти и царски луѓе.
Дабовја (Зашле)
Дабовја — археолошко наоѓалиште во демирхисарското село Зашле. Претставува населба и топилница од доцноантичко време. Се наоѓа на планинскиот срт помеѓу доловите Малински и Ралја, во горниот крај на нива на месен жител, каде се гледаат остатоци од топена железна руда, фрагменти од питоси, покривни ќерамиди и множество градежен материјал (кршен камен).
Луиз Епштајн
Дина Луиз Епштајн, (родена на 16 јули 1965 година) е шведска новинарка и авторка.
Академски студии
Луиз Епштајн студирала литературна наука и историја на идеи на Универзитетот Лундс. Таа, исто така, студирала за да стане радио продуцент на Драматискиот институт.
Автор
Епштајн е авторка на два романи, En trollkarl vittnar inte (1992) и Sju dagar i augusti (1994), двата објавени од издавачот Brombergs.
Радио
Работи во одделот за култура на Сверигес радио и секоја година е една од првите што ја коментираат објавата на годинешните добитници на Нобеловата награда за литература.
Од јануари 2011 година, и заедно со Томас Нордегрен, Епштајн го претставуваат дневното шоу Nordegren &amp; Epstein i P1 на Sveriges Radios P1. Двајцата се менуваат како домаќин и помошник.
Кон крајот на 2014 година, Епштајн и Нордегрен се здружија за забавното шоу På spåret емитувано на телевизијата Sveriges.
IC 1717
IC 1717 — галаксија во соѕвездието Береникина Коса, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1717 се споменува и како KUG 1223+264.
Откривање
Објектот е откриен на 23 март 1903 година од страна на Макс Волф.
Податоци од набљудување
Според морфолошката класификација на галаксиите, IC 1717 е од видот S?. Видливиот сјај со голо око изнесува 16,2 mag, а оној во рамките на интервалот од минималната до максималната честота 17 mag, додека површинскиот сјај изнесува 14,3 m/лм2. IC 1717 има привидни димензии од 0,5' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 25 м 36 с, а неговата деклинација, односно висината на лакот на тој агол, +26° 9' 51". Положбениот агол на објектот е во износ од 80°.
Други поделби
Проучување на IC 1717 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 89598.
Албрехт IV (војвода од Австрија)
Леополд IV (Albrecht, II. von Habsburg, IV. von Österreich, das Weltwunder, Albrecht der Geduldige, роден околу во  - починал на  во ) — владетел од Хабсбуршката династија како војвода од Австрија (1395—1404).
Рани години
Албрехт IV бил единствениот син на војводата Албрехт III и Беатриса фон Цолерн.
Како млад тој ја посетил Светата земја и се вратил назад во пролетта 1396 година. За донесените богатства, тој го добил името „Чудото на светот“ ( "das Weltwunder").
Управување
По смртта на неговиот татко на 29 август 1395 година тој го презел управувањето и веднаш се судрил со нетговиот постар братучед војводата Вилхелм (1370 - 1406), син на неговиот чичко Леополд III (1351 - 1386), кој го посакал целото управување на Австрија. На 22 ноември 1395 година преку Договорот од Холенбург, Австрија била рамноправно распределена за управување. Заедно со поделбата на сферите, исто така било договорено и приходите да се распределуваат подеднакво за сите.
Во 1400 година Албрехт IV заминал на поклонение во Светата земја и во Ерусалим станал витез на „Редот на Светиот гроб“.
Албрехт, исто како и неговиот татко, бил на страната на унгарскиот крал Сигизмунд Луксембуршки. Во еден воен поход против Бохемија, Албрехт IV бил убиен на 26 години во август 1404 година при опсадата на Знојмо во Долна Австрија.
Бидејќи неговиот син, Албрехт V биле малолетен, регентството го презеле неговите братучеди Вилхелм, потоа Леополд (1371 - 1411), и по него и Ернест (1377 - 1424).
Семејство
Албрехт IV се оженил на 24 април 1390 година во Виена за принцезата Јохана Софија Баварската (1377 - 1410), ќерка на Војводата Албрехт I и неговата прва сопруга, принцезата Маргарета. Тие имале две деца:
Македонски парламентарни избори (1990)
Парламентарните избори 1990 година се првите парламентарни избори коишто се одржани во Република Македонија (тогаш сè уште Социјалистичка Република Македонија), по воведувањето на политичкиот плурализам. Во првиот круг најмногу гласови освоила дотогаш единствената и владејачка партија СКМ-ПДП, додека во вториот круг најмногу гласови освоила ВМРО-ДПМНЕ, која севкупно освоила најмногу мандати (38).
Изборен систем
Изборите се одржаа според мнозинскиот изборен систем при што територијата на републиката беше поделена во 120 изборни единици. Учествуваа 18 политички партии и 43 независни кандидати. Првиот круг се одржа на 11 ноември 1990 година, а вториот – на 25 ноември. Гласачкиот одзив во првиот круг беше 84,8%, а во вториот 76,8%.
Првите повеќепартиски избори беа одбележани по дозволата на тогашната Републичка изборна комисија (РИК) да се гласа со пасош, по недостигот на гласачки ливчиња на некои избирачки места, а вишок на други места. Одлуката над РИК да дозволи да се гласа со пасош, тогаш уште југословенски, предизвика контроверзи дека на тој начин ќе може да се гласа двапати со што би била фалсификувана изборната волја на граѓаните. Дозволата да се гласа со пасош беше повод ВМРО-ДПМНЕ да одржи неколку големи митинзи низ републиката, на кои беше побарано да се поништи гласањето како нерегуларно и да се распушти РИК. Како последица на ова, но и заострувањето на националистичките тензии и меѓуетничката нетрпеливост на бившојугословенските простори, дојде до пресврт во вториот круг.
Резултати
Мандати во новото еднодомно собрание освоија девет партии и три независни пратеници.
Исход
Поради распоредот на силите во Собранието настанаа сериозни тешкотии во однос на формирањето на влада. На крајот се пристапи кон формирање на техничка влада. Мандатот му беше доделен на Никола Кљусев, кој состави влада, која на 20 март ја доби довербата од пратениците на Македонското собрание.
Крсто Тошев
Крсто Тошев ( — ) — македонски револуционер, член на ВМОРО.
Во октомври 1922 година, по наредба на Тодор Александров, бил убиен Крсто Тошев, бидејќи не им дал заклетва за верност на ВМРО (Автономистичка) предводена од Тодор Александров.
NGC 5160
NGC 5160 — двојна ѕвезда во соѕвездието Девица, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, NGC 5160 е од видот *2.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 28 м 21,6 с, а неговата деклинација, односно висината на лакот на тој агол, +5° 59' 45"".
Други поделби
Проучување на NGC 5160 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 195; додека во Каталогот на основни ѕвезди (GSC) е групиран под бројот 306. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1561.
Илва Егехорн
Илва Елизабет Егехорн (родена на 6 март 1950 година) е шведска поетеса, писателка и химнописец. Се зборува дека таа е меѓу најпознатите современи христијански писатели и поети во Шведска. Заедно со христијанската поезија, таа напишала за, како што се верува, првиот шведски албум за обожавање. Во други жанрови, таа направила „историска фантазија“ за Густав Бадин, која се занимава со неговите слики како „љубовник“ во шведската култура.
Јачмиште (Зашле)
Јачмиште — археолошко наоѓалиште во демирхисарското село Зашле. Претставува населба и топилница од доцноантичко време. Се наоѓа на 1 км западно од наоѓалиштето Караиче и 4 км западно од селото, каде во нива на месен жител се среќаваат остатоци од топена железна руда и многу градежен материјал (камен и покривни ќерамиди). Биле најдени и повеќе римски монети кои се чуваат кај сопственикот на нивата.
NGC 7598
NGC 7598 — прстенеста галаксија во соѕвездието Пегаз, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7598 се споменува и како MCG 3-59-33, CGCG 454-33, ARAK 582, LT 32.
Податоци од набљудување
Според морфолошката класификација на галаксиите, NGC 7598 е од видот RU0. Видливиот сјај со голо око изнесува 14,9 m, а оној во рамките на интервалот од минималната до максималната честота 15,9 m, додека површинскиот сјај изнесува 11,7 m/лм2. NGC 7598 има привидни димензии од 0,3' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 18 м 33,3 с, а неговата деклинација, односно висината на лакот на тој агол, +18° 44' 59"". Положбениот агол на објектот е во износ од 110°.
Други поделби
Проучување на NGC 7598 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 71011. Во рамките на атласот на длабокото небо, Уранометрија 2000.00, објектот припаѓа на групата означена со бројот 169; додека во Каталогот на основни ѕвезди (GSC) е групиран под бројот 1716. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 320.
Александрија (појаснување)
Александрија е град во Египет.
Александрија може да се однесува на
My Same
„My Same“ е песна од англиската соул пејачка-текстописец Адел од нејзиниот прв студиски албум 19 и е напишана и продуцирана од Адел. Се искачила во Германија откако била изведувана од пејачката Лена Мајер Ландрут во шоуто за таленти Unser Star für Oslo (Нашата Ѕвезда за Осло). Песната потоа се нашла на првиот албум на Лена, My Cassette Player.
Урошевац
Урошевац (на албански: Ferizaj) — град во јужниот дел на Косово, односно во најјужниот дел на Србија во близина на границата со Македонија. Градот се наоѓа на 40 километри јужно од главниот град Приштина на автопатот кон Скопје. Според податоци од 2005 година, во градот Урошевац живееле 94277 жители, во најголем дел Албанци (над 90%) и незначително мал број Срби и Роми. Урошевац е семестен во рамничарскиот дел на Косово Поле, а во негова непосредна близина се наоѓа американската воена база „Бондстил“.
Тома Констандинов
Тома Констандинов ( —  ) — македонски револуционер, член на ВМОРО.
Во 1922 година, по наредба на Тодор Александров, бил убиен Тома Констандинов, бидејќи одбил да влезе во Автономистичката ВМРО, предводена од Тодор Александров и Александар Протогеров. Бил убиен со предавство во Крупник.
NGC 2796
NGC 2796 — спирална галаксија во соѕвездието Рак, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2796 се споменува и како UGC 4893, MCG 5-22-29, CGCG 151-42, NPM1G +31.0156.
Откривање
Објектот е откриен на 13 март 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Други поделби
Проучување на NGC 2796 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 26178. Во рамките на атласот на длабокото небо, Уранометрија 2000.00, објектот припаѓа на групата означена со бројот 103; додека во Каталогот на основни ѕвезди (GSC) е групиран под бројот 2493. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1365.
Цветко Узуновски
Пред војната
Уште на 12 години заминува да учи занает во Белград. Како занаетчиски работник, во 1934 година се приклучува на синдикалното движење, а во 1937 година станува член на КПЈ. Во 1934 година е уапсен од полицијата и е осуден на две и пол години затвор, кои ги одлежува во Пожаревац. По излегувањето од затвор, полицијата го протерува во Царев Двор. Таму тој не останува долго време и се враќа во Белград. Во Белград се задржува неколку месеци, по што заминува за Шпанија. Во Шпанија пристигнува во јуни 1937 година и до 1939 година учествува во Шпанската граѓанска војна како припадник на Интернационалните бригади. По падот на Шпанската република, Узуновски е во концентрационен логор во Франција до 1941 година. Заедно со други југословенски логораши во 1941 година заминува на работа во нацистичка Германија, каде е одреден да работи во Еспенхајм во близина на Лајпциг.
НОВ
Во септември 1941 година станува член на Покраинскиот воен штаб на Македонија. Кон крајот на мај 1942 година влегува во составот на Привремениот покраински комитет на КПЈ за Македонија. При формирањето на Комунистичката партија на Македонија во март 1943 година е избран за член на нејзиниот прв Централен комитет. Од пролетта 1943 година е политички комесар на Главниот штаб на НОВ и ПОМ. Член е на Иницијативниот одбор за свикување на АСНОМ. Избран е за делегат е на Второто заседание на АВНОЈ. Учествува на Првото заседание на АСНОМ, на кое е избран за член на неговиот Президиум.
Узуновски се смета за народбодавател на две убиства на партизанки: Лена Стојчевска во 1944 година и Панде Чесноска во 1945 година.